CELEX: 32020D2215
Language: et
Date: 2020-12-22 00:00:00
Title: Komisjoni rakendusotsus (EL) 2020/2215, 22. detsember 2020, millega muudetakse rakendusotsuse 2011/630/EL I lisa Ühendkuningriiki ja teatavaid Briti krooni sõltkondi käsitlevate kannete osas selliste kolmandate riikide või nende osade loetelus, kust on lubatud liitu importida koduveiste spermat (teatavaks tehtud numbri C(2020) 9552 all) (EMPs kohaldatav tekst)

28.12.2020   
               
               
                  ET
               
               
                  Euroopa Liidu Teataja
               
               
                  L 438/54
               
            
         KOMISJONI RAKENDUSOTSUS (EL) 2020/2215,
         22. detsember 2020,
         millega muudetakse rakendusotsuse 2011/630/EL I lisa Ühendkuningriiki ja teatavaid Briti krooni sõltkondi käsitlevate kannete osas selliste kolmandate riikide või nende osade loetelus, kust on lubatud liitu importida koduveiste spermat
         
            
               (teatavaks tehtud numbri C(2020) 9552 all)
            
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 14. juuni 1988. aasta direktiivi 88/407/EMÜ, millega sätestatakse koduveiste sügavkülmutatud sperma ühendusesisese kaubanduse ja impordi korral kohaldatavad loomatervishoiu nõuded, (1) eelkõige selle artikli 8 lõiget 1,
         ning arvestades järgmist:
         
                     (1)
                  
                  
                     Komisjoni rakendusotsusega 2011/630/EL (2) on kehtestatud koduveiste sperma liitu importimise tingimused. Täpsemalt on kõnealuse otsuse I lisas loetletud kolmandad riigid või nende osad, kust liikmesriigid peavad lubama importida koduveiste spermat.
                  
               
                     (2)
                  
                  
                     Ühendkuningriik on esitanud rakendusotsusega 2011/630/EL nõutud tagatised, et Ühendkuningriik ja Briti krooni sõltkond Jersey kantaks kõnealuse otsuse I lisasse pärast Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingus (edaspidi „väljaastumisleping“) sätestatud üleminekuperioodi lõppu, ilma et see piiraks liidu õiguse kohaldamist Ühendkuningriigi suhtes ja Ühendkuningriigis seoses Põhja-Iirimaaga kooskõlas väljaastumislepingu Iirimaa ja Põhja-Iirimaa protokolli artikli 5 lõikega 4 koostoimes kõnealuse protokolli 2. lisaga. Võttes arvesse Ühendkuningriigi esitatud tagatisi, tuleks kõnealune kolmas riik ja Briti krooni sõltkond Jersey lisada otsuse 2011/630/EL I lisasse.
                  
               
                     (3)
                  
                  
                     Seepärast tuleks rakendusotsuse 2011/630/EL I lisa vastavalt muuta.
                  
               
                     (4)
                  
                  
                     Kuna väljaastumislepingus sätestatud üleminekuperiood lõpeb 31. detsembril 2020, tuleks käesolevat otsust kohaldada alates 1. jaanuarist 2021.
                  
               
                     (5)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsuse 2011/630/EL I lisa muudetakse vastavalt käesoleva otsuse lisale.
         
         
            Artikkel 2
            Käesolevat otsust kohaldatakse alates 1. jaanuarist 2021.
         
         
            Artikkel 3
            Käesolev otsus on adresseeritud liikmesriikidele.
         
         
            Brüssel, 22. detsember 2020
            
               
                  Komisjoni nimel
               
               
                  komisjoni liige
               
               Stella KYRIAKIDES
            
         
         
            (1)  EÜT L 194, 22.7.1988, lk 10.
         
            (2)  Komisjoni 20. septembri 2011. aasta rakendusotsus 2011/630/EL koduveiste sperma impordi kohta liitu (ELT L 247, 24.9.2011, lk 32).
      
      
         
            LISA
            Rakendusotsuse 2011/630/EL I lisa muudetakse järgmiselt.
            
                        1)
                     
                     
                        Tšiilit käsitleva kande järele lisatakse järgmine kanne:
                        
                                    „GB
                                 
                                 
                                    Ühendkuningriik (*1)
                                    
                                 
                                 
                                     
                                 
                                 
                                     
                                 
                              
                  
                        2)
                     
                     
                        Islandit käsitleva kande järele lisatakse järgmine kanne:
                        
                                    „JE
                                 
                                 
                                    Jersey“.
                                 
                                 
                                     
                                 
                                 
                                     
                                 
                              
                  
               (*1)  Vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule, eriti Iirimaa ja Põhja-Iirimaa protokolli artikli 5 lõikele 4 koostoimes kõnealuse protokolli 2. lisaga, ei hõlma käesolevas lisas olevad viited Ühendkuningriigile Põhja-Iirimaad.“;